Document ID: 32014D0281

KOMISSION TÄYTÄNTÖÖNPANOPÄÄTÖS,
annettu 14 päivänä toukokuuta 2014,
EU:n hyväksynnän myöntämisestä Croatian Register of Shipping -laitokselle alusten tarkastamis- ja katsastamislaitoksia koskevista yhteisistä säännöistä ja standardeista annetun Euroopan parlamentin ja neuvoston asetuksen (EY) N:o 391/2009 mukaisesti
(tiedoksiannettu numerolla C(2014) 3014)
(ETA:n kannalta merkityksellinen teksti)
(2014/281/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 (1) ja erityisesti sen 4 artiklan 1 kohdan,
ottaa huomioon 23 päivänä heinäkuuta 2010 ja 25 päivänä helmikuuta 2014 päivätyt Kroatian viranomaisten kirjeet, joissa pyydetään komissiota myöntämään EU:n hyväksyntä Croatian Register of Shipping -laitokselle, jäljempänä ’CRS’,
sekä katsoo seuraavaa:
(1)
Asetuksen (EY) N:o 391/2009 3 artiklan 1 kohdan mukaisesti jäsenvaltioiden, jotka haluavat myöntää valtuutuksen laitokselle, jolla ei vielä ole hyväksyntää, on esitettävä komissiolle hyväksyntää koskeva pyyntö.
(2)
Kroatian tasavalta toimitti 23 päivänä heinäkuuta 2010 tiedot ja selvitykset siitä, että CRS täyttää asetuksessa (EY) N:o 391/2009 säädetyt vaatimukset. Ottaen huomioon, että hyväksyntäprosessi saattaa kestää pidemmän aikaa pyynnön esittämisestä ja sen, että liittymisen ja prosessin päätökseen saattamisen välisenä aikana Kroatian hallituksella ei olisi oikeutta siirtää lakisääteisiä tehtäviä CRS:lle, komissio aloitti CRS:n arvioinnin valmistelun ennen kuin Kroatiasta tuli unionin jäsenvaltio.
(3)
Unioniin liittymisensä jälkeen Kroatia toisti komissiolle esittämänsä CRS:n EU:n hyväksyntää koskevan pyynnön 25 päivänä helmikuuta 2014.
(4)
Komissio tarkasti Euroopan meriturvallisuusviraston avustuksella, että CRS täyttää kaikki asetuksen (EY) N:o 391/2009 liitteessä I vahvistetut vähimmäisvaatimukset.
(5)
Arviointi perustui Kroatian viranomaisten toimittaman asiakirja-aineiston tarkasteluun sekä tuloksiin, jotka saatiin Euroopan meriturvallisuusviraston asiantuntijoiden lokakuussa 2011 CRS:n toimitiloissa tekemässä kahdessa tarkastuksessa sekä lokakuussa 2013 tehdyssä tarkastuksessa, jonka tarkoituksena oli todeta, että CRS oli toteuttanut toimenpiteet komission arvioinnin aikana havaitsemien puutteiden korjaamiseksi.
(6)
Todettujen puutteiden osalta CRS toteutti kaikissa tapauksissa asianmukaiset ja riittävät korjaavat toimenpiteet. CRS toimi tehokkaassa yhteistyössä arviointiprosessin aikana ja osoitti kykenevänsä tehostamaan ennakoivasti organisaatiotaan ja menettelyjään.
(7)
Eräiden korjaavien toimenpiteiden toteuttaminen on edelleen käynnissä, ja sitä seurataan; tämä koskee erityisesti Shanghain paikallistoimiston perustamista Kiinaan. Tämä ei kuitenkaan kyseenalaista laitoksen järjestelmien ja valvontamenettelyjen yleistä laatua.
(8)
Komissio tarkasti myös, että CRS on sitoutunut täyttämään asetuksen (EY) N:o 391/2009 8 artiklan 4 kohdan sekä 9, 10 ja 11 artiklan säännökset.
(9)
Vaikka CRS:n toiminnan laatu turvallisuuden edistämisessä ja pilaantumisen ehkäisemisessä onkin hieman muiden EU:n hyväksyttyjen laitosten keskiarvoa alhaisempi, se on kuitenkin tyydyttävä. Se kehittyy myönteiseen suuntaan erityisesti satamavaltioiden suorittamaa valvontaa koskevan Pariisin yhteisymmärryspöytäkirjan alalla, sillä alusten pysäytysten keskimääräinen osuus vuosina 2010-2012 oli 0,51 prosenttia verrattuna 0,89 prosenttiin vuosina 2009-2011 ja 1,44 prosenttia vuosina 2008-2010. CRS:llä ei myöskään ollut yhtään Yhdysvaltojen rannikkovartioston satamavaltion valvontajärjestelmän mukaista ”hyväksyttyyn laitokseen liittyvää aluksen pysäytystä” vuosina 2010, 2011 tai 2012.
(10)
Sen varmistamiseksi, että laitoksen kyky toimia asetuksen (EY) N:o 391/2009 vaatimusten mukaisesti säilyy jatkuvasti, ja CRS:n nykyisin sertifioiman laivaston suhteellisen pienen koon perusteella komissio katsoo, että laitoksen toiminnan laajentuessa huomattavasti myös sen teknistä ja hallinnollista kapasiteettia olisi lisättävä asianmukaisesti, mukaan luettuna tarvittaessa toimipisteverkoston laajentaminen.
(11)
CRS:n oikeussubjekti on sijoittautunut Splitiin (Kroatia) Croatian Register of Shipping -laitoksen perustamisesta 20 päivänä syyskuuta 1996 annetun lain (Virallinen lehti nro 81/96) ja 1 päivänä kesäkuuta 1997 tehdyn Croatian Register of Shipping -laitoksen peruskirjan nojalla perustettuna julkisena laitoksena. Sen nimi on Croatian Register of Shipping (Hrvatski registar brodova).
(12)
Tässä päätöksessä säädetyt toimenpiteet ovat Euroopan parlamentin ja neuvoston asetuksella (EY) N:o 2099/2002 (2) perustetun meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Croatian Register of Shipping -laitos hyväksytään asetuksen (EY) N:o 391/2009 4 artiklan 1 kohdan mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä toukokuuta 2014.

Labels: 7
8
9
18
15